ОШ ,,БРАТСТВО-ЈЕДИНСТВО“

СВЕТОЗАР МИЛЕТИЋ

***ОБАВЕШТЕЊЕ ЗА УЧЕНИКЕ И РОДИТЕЉЕ О МЕРАМА КОЈЕ СЕ СПРОВОДЕ У ШКОЛИ***

 **(МЕРЕ У БОРБИ ПРОТИВ Covid-19)**

Почев од **01.09.2020.године,** у ОШ,,Братство-јединство“, настава ће бити организована на следећи начин:

* Ученици нижих разреда долазе у школу у 07:45 (1.,2.,3.и 4.разред), настава почиње у 08,00 часова;
* Ученици виших разреда долазе у школу у 12:45 (5.,6.,7.и 8.разред), настава почиње у 13,00 часова.

И ове године настава у школи се одвија у две смене, с тим што нижи разреди увек иду пре подне, а виши разреди после подне.

Ученици 7-1 одељења се деле у две групе. Сва одељења ће имати своју учионицу.

Часови ће трајати 30 минута.

* Ученици од 1. до 4. разреда ће имати 4 часа дневно (4. час се завршава у 10,35).
* Ученици од 5. до 8. разреда ће имати 5 часова дневно (5. час се завршава у 16,10, док се 6. час завршава у 16,45 часова, за ученике који немају први час).
* Поред наставе у школи, ученици ће имати и наставу на даљину путем платформе Google Classroom. Настава на даљину ће бити реализована из предмета који због ограниченог дневног броја часова нису у могућности да се реализују у школи.
* Ученици који су се на основу анкетирања одлучили да похађају наставу на даљину (за овај вид наставе определило се 2 ученика), моћи ће пратити наставу путем Раннон телевизије. **Све провере и оцењивање обављаће се искључиво у школи.** Током септембра месеца ученици ће имати могућност промене одлуке, а у вези са избором похађања наставе.
* Од стране одељенских старешина, ученици ће бити детаљно упознати о мерама које ће се спроводити у школи, а све у циљу спречавања ширења епидемије проузроковане вирусом Covid-19.

***ОБАВЕЗЕ УЧЕНИКА ТОКОМ БОРАВКА У ШКОЛИ:***

* Приликом уласка у школу ученици су у обавези да прођу кроз дезобаријеру и дезинфикују руке.
* Приликом уласка у школу, ученици су у обавези да правилно носе заштитне маске, све до доласка до своје клупе.
* Маска се обавезно користи приликом било каквог кретања ван своје клупе.
* Ученик није у обавези да користи маску док седи у клупи и слуша наставу.
* Ученици су у обавези да редовно перу руке сапуном (пре јела, после тоалета или обављања респираторне хигијене).
* Ученици су дужни да одржавају физичку дистанцу од најмање 1,5 м.
* У тоалету није дозвољено присуство већег броја ученика од броја тоалет кабина.
* Ученици у обе смене имају два велика одмора у трајању од 15 минута. На првом великом одмору, ученици 1. и 2. тј. 5. и 6. разреда ужинају у згради школе, док су ученици 3. и 4. тј. 7. и 8. разреда на дворишту школе. На другом великом одмору обрнуто.

***ОБАВЕЗЕ РОДИТЕЉА УЧЕНИКА:***

* Родитељи су у обавези да детету измере телесну температуру пре одласка у школу (деца са повишеном телесном температуром или било каквим симптомима респираторне инфекције не долазе у школу).
* Родитељи су у обавези да деци обезбеде заштитне маске током боравка у школи.
* Родитељи могу да допрате децу до школе, али **НЕ УЛАЗЕ** у школску зграду.
* Уколико родитељи имају потребу разговора и сарадње са одељенским старешином или предметним наставником, имају могућност у терминима пријема родитеља од стране наставника који се налази на огласној табли школе.
* У случају потребе доласка родитеља у школу, родитељи се јављају дежурном наставнику или запосленом помоћном особљу без прекомерног задржавања у просторијама школе.

У циљу што боље безбедности током трајања пандемије очекујемо да ће изражена солидарност, разумевање, подршка, поштовање препорука и правила, заједничким напорима, добром координацијом и синхронизованим активностима допринети да се актуелна кризна ситуација предупреди и тиме ублаже њене последице. С тим у вези, позивамо Вас на посвећено деловање и одговорно поступање, јер је то у интересу свих радника наше школе а понајвише ваше деце.

Захваљујемо на разумевању и сарадњи.

Директор школе:

*Баљак Бојан*